*A rendelet-tervezet elfogadásához*

*a Mötv. 50. §-a alapján.* ***minősített****,*

*míg a határozati javaslat elfogadásához egyszerű többség szükséges.*

*Az előterjesztés* ***nyilvános ülésen tárgyalható****!*

*253. számú előterjesztés*

Bátaszék Város Önkormányzata Képviselő-testületének 2015. december 16-án,

14,00 órakor megtartandó ülésére

*a helyi gyermekvédelmi ellátásokról szóló 2/2010.(II.01.) KT rendelet módosításáról*

|  |
| --- |
| **Előterjesztő:** Dr. Bozsolik Róbert polgármester    **Készítette:** Skoda Ferenc jegyző    **Törvényességi ellenőrzést végezte:** ------------  **Tárgyalja:**  Szociális Bizottság: 2015. 12. 15.  PG Bizottság: 2015. 12. 15. |

**Tisztelt Képviselő-testület!**

A képviselő-testület 2015. szeptember 1-jétől vezette be az iskolakezdési támogatást a helyi gimnázium 7. és 9. osztályába járó és meghatározott körbe tartozó tanulók részére. Ezen tanulói támogatást bővítve, egy további új tanulói támogatás bevezetésére teszünk javaslatot. Ezen támogatási fajta azon tanulókat érinti, akik a helyi oktatási intézmény Alapfokú Művészeti Iskolájába járnak zeneszakra, és emellett tagjai a helyi fúvószenekarnak is. A támogatás célja, hogy megbecsülje azon tanulókat, akik szabadidejüket felhasználva a fúvószenekarban tevékenykedve hozzájárulnak városunk nevének szélesebb körbe való megismertetéséhez.

A javaslat szerint az önkormányzat átvállalná ezen tanulók esetében a zeneiskolában fizetendő tandíjat.

A fentiek szerint elképzelésünk várhatóan összesen 15 tanulót fog érinteni 2016. évben, mely a 7.200.- Ft/fős féléves tandíjjal számolva 220.000.- Ft-os kiadást jelentene önkormányzatunk számára egy évre. Úgy ítéljük meg, hogy ez felvállalható. Ezen támogatást a helyi gyermekvédelmi rendelet módosításával biztosítanánk.

A fentiekre figyelemmel az alábbi rendelet-tervezet elfogadását javasolom:

*BÁTASZÉK Város Önkormányzata Képviselő-testületének*

/2015.( ) önkormányzati rendelet-tervezete

**a helyi gyermekvédelmi ellátásokról szóló 2/2010.(II.01.) KT rendelet módosításáról** [[1]](#footnote-1)

Bátaszék Város Önkormányzatának Képviselő-testülete Magyarország Alaptörvénye 32. cikk. (1) bekezdés a.) pontjában és (2) bekezdésében kapott feladatkörében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában kapott hatáskörében eljárva, a gyermekek védelméről és a gyámügyi igazgatásról szóló 1997. évi XXXI. törvényben kapott felhatalmazás alapján, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdése alapján a Szociális Bizottság és a Pénzügy és Gazdasági Bizottság véleményének kikérése után, az alábbi rendeletet alkotja.

**1. §** A helyi gyermekvédelmi ellátásokról szóló 2/2010.(II.01.) KT rendelet az alábbi címmel a következő új 6/A. §-sal egészül ki:

„Zeneiskolai támogatás

6/A. § (1) A képviselő-testület zeneiskolai támogatásban részesítheti azt a bátaszéki állandó lakóhellyel rendelkező szülőt, akinek gyermeke;

1. a bátaszéki Cikádor Általános Iskola, Gimnázium és Alapfokú Művészeti Iskola zeneiskolai tanulója, és
2. tagja a bátaszéki fúvószenekarnak.

(2) A támogatás mértéke a féléves zeneiskolai tandíj összegével egyezik meg. Az e célra fordítható keretösszeget az önkormányzat tárgyévi költségvetési rendelete tartalmazza.

(3) A támogatás megítélése évente két alkalommal hivatalból történik, ehhez be kell szerezni az intézménytől a tanulóra vonatkozó zeneiskola- és zenekar-látogatási, valamint azon számla másolatát, hogy a szülő a féléves zeneiskolai tandíjat kiegyenlítette.

(4) A támogatást félévente október 16-a és október 31-e illetve március 16-a és március 31-e között kell kifizetni a szülő részére mindaddig, amíg e rendelet 6/A. § (1) bekezdés a.) - b.) pontjában meghatározott feltételek fennállnak.”

**2. §** E rendelet *2016. január 1-jén* lép hatályba.

***B á t a s z é k* ,** 2015. december 16.

***dr. B o z s o l i k***  Róbert ***S k o d a*** Ferenc

polgármester  jegyző

A rendelet kihirdetve:

2015. ……………………………

Skoda Ferenc

jegyző

**H a t á r o z a t i j a v a s l a t :**

**zeneiskolai támogatás keretének megállapítására**

Bátaszék Város Önkormányzatának Képviselő-testülete a bátaszéki Cikádor Általános Iskola, Gimnázium és Alapfokú Művészeti Iskolában járó, bátaszéki állandó lakóhelyű tanulók részére ***220.000.- Ft*** összegű zeneiskolai támogatási keretet állapít meg az önkormányzat 2016. évi költségvetése terhére.

*Határidő:* 2015. december 31.

*Felelős:* Skoda Ferenc jegyző

(a határozat megküldéséért, a támogatás kifizetéséért) és

Mórocz Zoltán pénzügyi irodavezető

(a keretnek, a 2016. évi költségvetésbe való beépítéséért)

*Határozatról értesül:* Bátaszéki KÖH pénzügyi iroda

irattár

1. a rendeletet Bátaszék város képviselő-testülete a 2015. december 16-ai ülésén fogadta el [↑](#footnote-ref-1)